ముంబైకి చేరిన ఈజిప్టు మహిళ ఎమాన్ ముంబై, ఫిబ్రవరి 10: ప్రపంచంలోనే అత్యధిక బరువున్న ఓ మహిళకు భారతలో వెయిట్లాస్(బేరియాటిక్) శస్త్రచికిత్స నిర్వహించేందుకు రంగం సిద్ధమవుతోంది. ఈ మేరకు ఈజిప్టుకు చెందిన ఎమాన్ అహ్మద్ అనే 36 ఏళ్ల మహిళను ఓ సరుకు రవాణా విమానంలో శనివారం ఉదయం ముంబైకి తీసుకొచ్చారు. ప్రత్యేక కార్గోలిఫ్ట్ ద్వారా ఆమెను అంబులెన్స్లోకి దింపి సైఫీ హాస్పిటల్కు తరలించారు. ఎమాన్ శరీర బరువు 500 కేజీలు. పుట్టినప్పుడు అందరిలాగా మామూలుగా ఉన్నా.. వయసు పెరుగుతున్నకొద్దీ శరీర బరువూ పెరుగుతూ పోవడంతో 11 ఏళ్ల వయసులోనే ఆమె స్కూల్కు వెళ్లడం మానేసింది. గత 26 ఏళ్లుగా ఆమె కైరోలోని తమ ఇంట్లో నుంచి కాలు బయటపెట్టలేదు. కాగా ఎమాన్ కోసం సైఫీ ఆస్పత్రి గ్రౌండ్ఫ్లోర్లోనే ప్రత్యేకంగా ఓ గదిని నిర్మిస్తున్నట్లు సమాచారం. ఎమాన్ పరిస్థితికి చలించిన ఆస్పత్రి బేరియాటిక్ సర్జన్ డాక్టర్ ముఫజల్ లక్డావాలా ఉచిత చికిత్స చేయనున్నారు.
mumbaiki cherina eejiptu mahila eman mumbai, fibravari 10: prapanchamlone atyadhika baruvunna oo mahilaku bhaaratalo veyitlas(beriatic) shastrachikitsa nirvahinchenduku rangam siddhamavutondi. ee meraku eejiptuku chendina eman ahmad ane 36 ella mahilanu oo saruku rawana vimaanamlo sanivaaram udayam mumbaiki teesukochaaru. pratyeka cargolift dwara aamenu ambulensloki dimpi siffey haspitalku taralinchaaru. eman sareera baruvu 500 kejeelu. puttinappudu andarilaagaa maamuulugaa unna.. vayasu perugutunnakoddii sareera baruvuu perugutuu povadamtho 11 ella vayasulone aame schoolku velladam maanesindi. gatha 26 ellugaa aame kairoloni tama intlo nunchi kaalu bayatapettaledu. kaga eman kosam siffey aaspatri groundflorlone pratyekamgaa oo gadini nirmistunnatlu samacharam. eman paristhitiki chalinchina aaspatri beriatic sarjan dactor mufazal lakdawala uchita chikitsa cheyanunnaru.